钦定古今图书集成/理学汇编/学行典/第027卷 > 理数钤〈干集上〉 > 《四象衍数不在经世系本之数》
## 钦定古今图书集成/理学汇编/学行典/第027卷 > 理数钤〈干集上〉 > 《四象衍数不在经世系本之数》

太阳九。〈居一而连九〉　　十除一为“九。”

少阴八，〈居二而连八〉　　“十”除二为八。

《少阳》七。〈居三而连七〉　　十除三为七。

太阴六。〈居四而连六〉　　《十》除四为六。

右一变为一营，九与六合为十五，七与八合亦为十五，是谓“三五错综” 变数。

太阳三十六，　　　　　四九则为三十六。

少阴三十二，　　　　　四八则为三十二。

少阳二十八。　　　　　《四七》则为二十八。

太阴二十四，　　　　　四六则为二十四。

右二变为二营，三十六与二十四合为六十；二十八与三十二，亦合为六十，是干支相乘，《纳音》“甲子” 数。

太阳二百一十六，　　　六因三十六也。

少阴一百九十二，　　　六因三十二也。

少阳一百六十八，　　　六因二十八也。

太阴一百四十四，　　　六因二十四也。

右三变为三营，二百一十六与一百四十四，合为三百六十。一百九十二与一百六十八，亦合为三百六十，是谓“一期日之数。”

太阳，六千九百一十二。　以二百一十六、三十二。〈因之〉
少阴：六千一百四十四。　以一百九十二、三十二。〈因之〉
“少阳”：五千三百七十六。　以一百六十八、三十二。〈因之〉
太阴四千六百有八，　　以一百四十四，三十二。〈因之〉

右四变为四营，六千九百一十二，与四千六百有八，合为万有一千五百二十。又五千三百七十六与六千一百四十四，亦合为万有一千五百二十，是谓“万物之数。”